4x4 online :: Toyota Camry - 43 métert repült a valóságos törésteszt előtt...
PREMIEREK, TESZTEK -------------------- Alfa Romeo MiTo Audi A1 Metroproject Quattro Audi A4 2008 BMW M3 E90 Sedan BMW 6-os Coupé és Cabrio Carbon Motors E7 Citroën C4 Citroën C5 Dacia Logan MCV Dacia Sandero Fiat Strada Trekking, Adventure, Cabine Dupla FIAT Tipo kombi 1.6 MultiJet eco 2019 Ford Focus 2019 Ford Focus Active ötajtós és Wagon 2016 Ford Galaxy & S-Max Ford Transit Custom Nugget Honda Accord 2.0 S Honda Accord Tourer 2.0 S Honda Civic 4D 1.5 EXE 17 CVT Honda Jazz 1.5 Dynamic 18 NAVI 6MT Hyundai i30 N TCR, i30 N és i30 Fastback	Hyundai i30 KIA cee'd Sporty Wagon KIA Soul	LADA Vesta Sedan - ilyen a LADA új arca! LADA Vesta SW (kombi) LADA Vesta SW Cross Maserati GranTurismo Mercedes-Benz S-Guard	MINI Clubman MINI Cooper Mitsubishi Colt CZC	Nissan Pivo 2 Opel Astra Peugeot 308 SW Renault Laguna Renault Mégane FlexFuel Renault Sandero Stepway SEAT Altea XL SEAT Ibiza Ecomotive SEAT Ibiza Fever SEAT Leon Cupra 2009 Skoda Octavia Skoda Octavia RS 2008 Skoda Superb 2017 Suzuki Swift 1.0 BoosterJet AT GLX Toyota Auris TOYOTA AYGO Toyota Corolla 2018 Toyota Proace Verso 2017 VW Crafter Volkswagen Golf BlueMotion 2009 Volkswagen Polo
Toyota Camry - 43 métert repült a valóságos törésteszt előtt...
A Crystal autókereskedés körüli rézsű rámpaként lőtte ki a nagy sebességgel haladó Camry-t, egyenesen a parkolóba, ahol 12 autó felett repült keresztül, mielőtt landolt.
Már korábban felröppent a hír, hogy a Toyota előrehaladott kutatásokat folytat a repülő autók terén. A vállalat szabadalmaztatott egy "kettős üzemű" járművet, amelynek kerekei mozgatható karok végére vannak szerelve; a karok felemelhetők, a kerekek ilyenkor forgószárnyként működnek. Az autógyártó egy fejlesztő csapattal is együttműködik, támogatva egy szintén nem átlagos megjelenésű és funkcionalitású röpképes közúti jármű, a SkyDrive megvalósítását. A legoptimistább elképzelések szerint 2020 nyarán az olimpiai lángot Japánon végig kísérő, hidrogénhajtású Toyota Mirai modellekből álló flotta mellett ezek a repülő járművek is szerephez juthatnak az olimpiai játékokhoz kapcsolódó ünnepségeken. Akár az olimpiai fáklya meggyújtását is rájuk bízhatják.
Toyota Flying Car
Az a repülő Toyota azonban, amelyről a napokban számolt be az észak-amerikai sajtó, egyáltalán nem új fejlesztés, igaz, meglehetősen biztonságosnak bizonyult. Minden képzeletet felülmúló videót rögzítettek ugyanis egy floridai autókereskedés biztonsági kamerái december elején: egy alacsonyan repülő autó csapódott be az udvarra! Az új generációs Toyota Camry lesodródva az útról a levegőbe emelkedett, majd az autókereskedés udvarán landolt. A Camry vezetője gyakorlatilag karcolás nélkül úszta meg a kalandot. Ennyi röviden a nem mindennapi bulvárhír.
Wild Crash at Citrus County Car Dealership
Mint a Fox 13, majd később a Fox News is beszámolt róla, az történt ugyanis, hogy egy floridai autós rosszul lett és elvesztette uralmát az FL-55-ös gyorsforgalmi úton haladó járműve felett. A gépkocsi belefutott az utat szegélyező árokba, mintegy 150 méteren át haladt a rövid fűben, majd egy autókereskedés körüli rézsű rámpaként lőtte ki a nagy sebességgel haladó járművet, egyenesen az autókereskedés felé.
Florida State Road 55
A Camry a későbbi számítások szerint csaknem 43 métert repült és a csodával határos módon a balesetben nem sérült meg senki, pedig legalább egy tucatnyi ügyfél volt a kereskedésben. A Camry mintegy 12 autó felett repült el, szemtanúk szerint íve legmagasabb pontján több mint hat méter magasan szárnyalt - ezzel akár egy kaszkadőrshowban is felléphetett volna. Persze, amikor végül földet ért, alig néhány méterre egy rémült alkalmazottól, bepótolta az elmaradt pusztítást: előbb az autó orra szakadt le, majd a sedan miszlikbe tört egy parkoló autót, egy másodikat súrolt és 180 fokot megperdülve, hátsó részével egy harmadik autóba csapódva állt meg.
A sofőrnek többszörösen is hihetetlen szerencséje volt. Egyrészt, hogy az autókereskedés tervezője nem függőleges beton támfalat, hanem ferde rézsűt álmodott meg a parkoló szegélyeként. Másrészt, hogy a repülés végén a Camry az üres aszfalton landolt, nem pedig egy járműnek vagy az épületnek csapódott. Harmadrészt, hogy nem frontálisan, hanem jobb hátsó ajtajával csapódott neki egy parkoló terepjárónak. És végül, de utolsósorban hogy egy új Toyota Camryben ült...
A "repülő Toyota" az ultra szilárd Toyota New Global Architecture (TNGA) padlólemezre épült, egy legújabb Toyota modell volt, amely remekül szerepelt az észak-amerikai hatósági törésteszteken. Az autó az Országúti Biztonsági Biztosító Intézet, az Insurance Institute for Highway Safety (IIHS) vizsgálatán elnyerte a létező legmagasabb minősítést, a "Top Safety Pick+" besorolást. Kiválóan teljesített az ütközéses tesztek mindegyikén és bár ez ebben a helyzetben vajmi keveset számít, vezetőtámogató rendszerei, gyermek- és gyalogosvédelmi teljesítménye, illetve fejlett fényszórója is maximális minősítést kapott. A balesetben ennek ellenére súlyos sérüléseket szenvedhetett volna a sofőr, hiszen nem kötötte be a biztonsági övét, ám a Camry, saját maga teljes pusztulása árán így is megóvta az életét.
Toyota Camry passenger-side small overlap IIHS crash test
további PREMIER HÍREK
- Ford Magyarország - Szabó Attila az új ügyvezető igazgató
- Ford Magyarország - a hasznot főként a haszonjárművek termelték 2019-ben
- Magyar Suzuki - 2019-ben is piacvezető volt a hazai újautó piacon a japán márka
- Toyota Century - 425 lovas hintóban mutatkozott be a népnek az új japán császár
- Égből pottyant Mercedes-AMG G63
- Lexus LY 650 - ez minden idők legnagyobb és legdrágább luxus-Lexusa
- Tekintsünk előre a Forddal - immár nyolcadik alkalommal!
- Év végi közlekedésbiztonsági kampányt indít a Magyar Autóklub
- Peugeot Traveller L2 2.0 BlueHDi Active - a Peugeot biztosra megy!
- Peugeot e-208 - a Peugeot megtalálta a kimeríthetetlen energiaforrást?
GDPR nyilatkozat | 4x4online Média Hungary Kft. | Hirdetési kapcsolat | 4x4online.hu 2006 - 2020